Hengellisen johtaminen eroaa muusta johtamisesta.
Kun puhumme johtajuudesta yleensä,
yritysmaailmassa, poliittisessa mielessä,
niin puhumme asemasta,
puhumme rahasta, puhumme vallasta.
Hengellisellä johtamisella on toinen prioriteetti
Puhumme palvelemisesta ja hedelmän kantamisesta.
Pitää osata olla jokin,
joka esimerkillään pystyy vaikuttamaan toisiin ihmisiin.
Luulen, että se on vahvinta hengellisessä johtamisessa.
Johtajahan on ihminen joka vaikuttaa toisiin, vai mitä?
Hän saa toiset jollain tavalla liikkumaan pisteestä A pisteeseen B
Hyvä johtaja on ihminen joka saa toiset seuraamaan häntä.
Johtaja joka väittää olevansa johtaja,
mutta kukaan ei seuraa häntä, hän on vain kävelemässä yksityistä kävelyä.
Puhumme myös hengellisen johtajuuden sisällöstä,
itse johtajuuden asiasisällöstä,
ja silloin minulla on tapana puhua neljästä eri peruspilarista
jolle rakentuu hyvä johtajuus.
Luulen, että kaikkia neljää peruspilaria tarvitaan vankkaa,
hyvää ja vakuuttavaa johtajuutta varten.
Ensimmäinen on visio, unelma, kuva.
Hyvä johtaja pystyy näkemään sen, mitä ei ole vielä olemassa.
Hänellä on unelma, hän näkee kuvan,
ja tämä kuva saa hänet liikkeelle sitä kohti.
Hän voi saada toisia mukaansa ja lähdetään liikkeelle.
Raamattu on täynnä kertomuksia hengellisistä johtajista,
kuten esim. Mooseksesta, joka sai kokonaisen kansan seuraamaan
häntä aavikolle kohti luvattua maata.
Meillä on Nooa ja Abraham.
Raamatussa on monia fantastisia esimerkkejä,
puhumattakaan Jeesuksesta Kristuksesta,
joka on meidän upein esikuvamme johtajuudessa.
Mutta yksi pilari on visio ja unelma Raamattu sanoo näin ja Jeesus
sanoo Matteuksen evankeliumissa 6:22 että silmä on ruumiin lamppu.
Jos lamppu ei toimi, koko ruumis on pimeydessä.
Ja luulen, että hengellinen johtajuus on myöskin
seurakunnan, organisaation silmä.
Jos ei ole silmiä niin koko keho, koko seurakunta,
koko organisaatio on pimeydessä.
Luulen, että hyvä johtaja tuo valoa ja perspektiiviä,
kuvia ja unelmia organisaatioon. Tämä on kohta numero yksi.
Toinen asia on intohimo.
Se on sisäinen tuli, hehku, tahto, motivaatio.
Se mitä Jumala voi ihmisessä sytyttää, kutsumus,
se mitä varten elän ja mikä on elämäni päämäärä.
Tätä haluan kaikesta eniten tehdä,
haluan nähdä Jumalan valtakunnan kantavan hedelmää.
Uskon, että hyvä johtaja sisällään kantaa tulen
joka on itse energia ja voima,
kuten vanha höyryveturi joka tulen palaessa saa energiaa,
joka pystyy vetämään perässään kokonaisen vaunurivin.
Tarvitsemme paljon tulta.
Luulen, että erityisesti nyt, kun itse olen vanhempi mies,
on tärkeää että ei muutu kyyniseksi, pessimistiseksi vanhaksi mieheksi.
Toivon, että voisin säilyttää jotakin tästä sisäisestä tulesta
joka antaa puhtia ja voimaa. Ja se on saatavissa taivaasta.
Miksi teen sitä mitä minä teen ja entäs jos se pysähtyy.
Höyryveturi tarvitsee vettä säiliöönsä ja tulta
jotta se jaksaisi vetää monta vaunua
Siinä näemme miten tärkeää on johta- jalle hakea inspiraatiota Sanasta
ja sitä inspiraatiota, jota Jumala haluaa meissä herättää.
Ja se on ehkä tärkeintä tällä hetkellä.
Kolmas asia hengellisessä johtajuudessa on strategia.
Välillä asetamme karismatiikan ja taivaallisen tulen
ja inspiraation systematiikkaa vastaan.
Ja luulen, että tämä on erittäin suuri virhe.
Hyvä systeemi, hyvä organisaatio ilman tulta, on kylmä ja kuollut.
Mutta tuli ilman organisaatiota voi helposti olla vain ilotulitusta
joka valaisee taivaan lyhyen hetken verran ja sitten kaikki on ohi.
Luulen, että meidän täytyy löytää tasapaino
intohimon ja strategisen systemaattisen työskentelyn välillä.
Organisaatiota ja systematiikkaa.
Kaikki elämä tarvitsee kehon.
Minussa oleva elämä oleskelee kehossa joka on systematisoitu
ja niin on myöskin Hengen maailmassa
Näin on myöskin Jumalan maailmassa ja Jumalan valtakunnassa.
Neljäs asia on se mitä kutsutaan eheydeksi, persoonan eheyttäminen.
Luulen, että jokaisella johtajalla on haaste kasvaa
ja havaita, että palaset jotka ovat olleet elämässämme rikkinäisiä
ovat kuitenkin tämän eheyttämisprosessin alaisia.
Haluan tähdentää sinulle, että meidän ei tarvitse olla ehjiä,
jotta Jumala voisi käyttää meitä.
Jumala työskentelee meidän kanssamme ja hän työskentelee
meidän sisällämme yhtaikaa, vai mitä?
Ja tämä on mielestäni erittäin hieno asia.
Mutta sana integriteetti (engl. integrity)
tulee latinan sanasta integer, joka tarkoittaa yhtä palaa.
Olla yhtenä palana, ei palasina eikä hajotettuna.
Luulen, että osa hengellisestä johtamisesta
on auttaa ihmisiä eheytymään ja parantumaan.
Kaikki hengellinen elämä koostuu siitä, että Jumala poimii palaset
ja tekee niistä vähitellen jälleen ehjän ihmisen.
Tämä voi viedä aikansa ja tämä on pitkä elämäntyö
mutta on mitä hienoin asia mitä Jumala tekee maan päällä.
Tämä on lyhykäisyydessään se mitä halusin sanoa
hengellisen johtajuuden sisällöstä.
Tämä on asia jota on paljon käsitelty johtajuuskirjallisuudessa.
Ennen ajateltiin, että ihminen on syntynyt johtajaksi
ja se joka ei ollut syntynyt johtajaksi ei voinut koskaan tulla johtajaksi.
Nyt ajattelemme, että tietysti kaikki synnynnäiset
positiiviset ominaisuudet ovat voimavaroja
mutta uskomme myös, että valtavan paljon voi kehittää.
Ihminen joka haluaa kehittyä, omaa suuria mahdollisuuksia
sekä syventää että terästää johtajuuttaan paremmaksi välineeksi
sen yhteyden menestykseksi ja kasvuksi jossa vaikuttaa.
Visiossa ja strategiassa, ja siinä mihin tähtään,
tärkein on, että liikun pisteestä A pisteeseen B
ja että johtaja kulkee edessä
ja auttaa löytämään tien vaikeuksien läpi.
On erilaisia tilanteita organisaatiossa.
Kun organisaatio on syvässä kriisissä
tarvitaan tietyntyyppistä johtajaa,
joka ehkä on voimakkaampi ja diktatorisempi otteiltaan
voidakseen ohjata jotakin joka on menossa harhaan.
Kun järjestö on vakiintuneempi, on eduksi löytää johtajia
jotka ovat tiimi-ihmisiä, jotka voivat koota ihmisiä ympärilleen.
Organisaation sisällä on erilaisia elämänvaiheita,
myös kirkossa ja seurakunnassa.
Erilaiset ajat tarvitsevat erilaisia johtajuuden vivahteita.
Se on minun kokemukseni johtajuudesta.
Hyvä johtaja voi olla kovin erilainen.
Hyvä johtaja voi olla kovin määrätietoinen
ja melko selkeä visioissaan.
Toinen johtaja voi olla erittäin hyvä tiimin rakentaja
ja hyvä rakentamaan suhteita ja osaa luoda me-henkeä.
Minusta tämä on aivan oikein erilaissa vaiheissa.
Luulen, että tämä on tärkeä kysymys kristillisyydessä.
Usein luodaan kuva ihanteellisesta johtajasta,
joka voi olla vaikka kuinka hyvä tietyn ajanjakson aikana
mutta joka ei ollenkaan toimi yhtä hyvin seuraavassa vaiheessa.
Tämä on yksi suurimpia haasteita tällä hetkellä mitä johtajuuteen tulee,
että löydetään johtajuuden eri vivahteet eri aikakausille.
Uskon kyllä, että on yhteisöjä
jossa asianmukaisen johtajuuden tärkeyttä havaitaan,
joka voi lukea oman aikakautensa oikealla tavalla
ja vetää johtopäätökset sekä Jumalan voiman avulla johtaa
järjestönsä pisteestä A pisteeseen B
Mutta aivan liian paljon näen Suomessa eräänlaista sokeutta.
Tätä ei oikein nähdä, silmät eivät oikein toimi kehossa,
ollaan näkövammaisia. Ei ymmärretä omaa aikaansa
ja mitä haasteita se asettaa. Ei ehkä nähdä omaa tehtäväänsä.
Ei myöskään nähdä Jumalan unelmaa, ollaan sokeita.
Jos on näkövammainen, silloin koko keho on pimeydessä.
Rukoilen että saisimme nähdä monen johtajan nousevan esiin tässä maassa
joka omaa selkeän näön ja näkee nykyajan tarpeet.
Näkee ne voimavarat mitä meillä Jumalassa on.
Ja ennen kaikkea saisi kiinni Jumalan unelmasta
meidän aikakauttamme varten.
Sehän ei ole niin, että Jumala olisi kadottanut käsikirjoituksen.
Jumala ei ole eksynyt, mutta tänä päivänä on monia hengellisiä johtajia
joilla ei ole aivan selkeä näkö,
ja luulen, että jos johtajat ovat sokeita niin koko kansa kärsii.
Meidän täytyy rukoilla tämän asian puolesta.
Mutta näen myös vastakkaisia merkkejä Suomessa.
On monia vahvoja hengellisiä johtajia
jotka tänään herättävät ihmisten huomiota
ja osaavat johdattaa Jumalan valtakuntaa eteenpäin.
Me olemme satsanneet erittäin paljon ammatillisuuteen ja koulutukseen
ja hyvien tuotteiden luomiseen,
jotta voisimme auttaa ihmisiä parempaan elämään.
Mutta meillä on aarre jota hoivaamme ja joka on meille hyvin tärkeä
ja se on hengellinen ulottuvuus.
Näemme sen mahtavana tärkeänä varana
ja omaisuutena meidän järjestelmässämme.
Että voimme lisätä tähän hengellisen voiman.
Jotta tämä toimisi niin meidän eri osastojemme johtajien on tajuttava
että toisaalta vaaditaan ammatillisuutta, työn osaamista
ja toisaalta on pystyttävä ihmisenä lisäämään hengellinen ulottuvuus
ja parantava apu sekä Jumalan puuttuminen asiaan.
Senhän olemme nähneet ja olemme erittäin innostuneita
nähdessämme sen Samarian johtajissa.
Olemme yhtä ja omaamme erittäin vahvan valmiuden
yhdistää ammatillisuus ja ne hengelliset voimavarat
jotka ovat rukouksessa ja esirukouksessa ja kaikessa tässä.
Mitä olen itse oppinut matkan varrella
on hengellisen vision suuri kunnioittaminen.
Olen työskennellyt monen järjestön puheenjohtajana
ja kunnioitan suuresti niitä ihmisiä jotka ovat nähneet kuvan.
Roolini puheenjohtajana on ollut vaalia visiota ja antaa sille tilaa,
mutta samanaikaisesti olla mukana luomassa sen ympärille rakenteet,
niin ettei kaikki valu hiekkaan.
Olen kohdannut niin monia nuoria pastoreita, evankelistoja,
ihmisiä jotka ovat kertoneet minulle kuinka heidät murskattiin
aivan liian varhaisessa vaiheessa sellaisten ihmisten toimesta,
joilta täydellisesti puuttui kunnioitus
heidän Jumalalta saamaansa visiota kohtaan.
Se oli ehkä heiveröinen taimi, joka ei näyttänyt valmiilta.
Mutta pitää omata erittäin suurta kunnioitusta
myöskin pieniä taimia kohtaan
jotka eivät vielä ole voineet kantaa täyttä hedelmää.
Pitää osata nähdä potentiaali pienessä.
Henkilökohtaisesti olen rukoillut Jumalalta kykyä nähdä
kasvun mahdollisuudet pienessä, kun sille annetaan kasvamisen tilaa.
On olemassa aivan liian monia raskaita saappaita,
jotka ovat talloneet visioita tässä maassa.
Olemme sikiöiden abortoimista vastaan
mutta älä anna meidän koskaan abortoida visioita,
koska he ovat Jumalasta.
Tiedän, että Jumala edelleen puhuu ihmisille.
Hänellä on unelma Suomea varten
ja Hän haluaa myöskin nostaa esiin johtajia,
jotka voivat johtaa kansaa eteenpäin siitä
mitä olemme tänään, siihen miksi meidän pitää tulla huomenna.
Vuosien varrella minulla on ollut etu olla mukana
hengellisessä johtamisessa erilaisissa yhteyksissä.
Olen saanut olla seurakunnassa nuoriso-ohjaajana
ja monessa suhteessa ollut mukana
hengellisessä johtamisessa työpaikalla.
Ja on todella kannustavaa ottaa askel eteenpäin
hengellisessä johtamisessa tämän seminaarin jälkeen.